SPALI แย้มครึ่งปีหลังแจ่ม-ลุยผุด 21 โครงการใหม่ มั่นใจรายได้ปีนี้โตเข้าเป้า 2.9 หมื่นล้าน
SPALI แย้มครึ่งปีหลังแจ่ม-ลุยผุด 21 โครงการใหม่มูลค่า 2 หมื่นล้าน ถมตุนแบ็กล็อกแน่น 2.8 หมื่นล้าน มั่นใจรายได้ปีนี้โตเข้าเป้า 2.9 หมื่นล้าน ตั้งงบลงทุน 2 หมื่นล้าน ลุยซื้อที่ดิน-พัฒนาโครงการเต็มสูบ
SPALI แย้มครึ่งปีหลังแจ่ม-ลุยผุด 21 โครงการใหม่ มูลค่า 2 หมื่นล้าน ตุนแบ็กล็อกแน่น 2.8 หมื่นล้าน มั่นใจรายได้ปีนี้โตเข้าเป้า 2.9 หมื่นล้าน
11 ส.ค. 2565

นาย ไตรเตชะ ตั้งมติธรรม กรรมการผู้จัดการ และกรรมการ บริษัท ศุภาลัย จำกัด (มหาชน) หรือ SPALI เปิดเผย ภาพรวมข้อมูลของบริษัทในงาน Opportunity Day ซึ่งจัดโดยตลาดหลักทรัพย์แห่งประเทศไทย (ตลท.) เมื่อวันที่ 11 ส.ค.65 ว่าผลการดำเนินงานงวด 6 เดือนแรกปี 2565 มีกำไรสุทธิอยู่ที่ 3,252.90 ล้านบาท เพิ่มขึ้น 32% จากงวดเดียวกันปีก่อนมีกำไรสุทธิเท่ากับ 2,471.54 ล้านบาท โดยรายได้รวมอยู่ที่ 14,092 ล้านบาท เพิ่มขึ้น 28% จากช่วงเดียวกันของปีก่อน 11,000 ล้านบาท
โดยส่วนใหญ่มาจากรายได้จากการโอนกรรมสิทธิ์อสังหาริมทรัพย์เท่ากับ 13,507.90 ล้านบาท เพิ่มขึ้นจากงวดเดียวกันของปีก่อน 2,830.41 ล้านบาท คิดเป็นเพิ่มขึ้น 27% แบ่งเป็นรายได้จากการโอนกรรมสิทธิÍบ้านและทาวน์เฮ้าส์ 55% และที่เหลือ 45% เป็นรายได้จากการโอนกรรมสิทธิ์อาคารชุด สาเหตุหลักที่รายได้ที่เพิ่มขึ้นเนื่องจากบริษัทฯมีการโอนกรรมสิทธิ์โครงการอาคารชุดสร้างเสร็จใหม่ โดยเริ่มโอนกรรมสิทธิ์ในช่วงปลายไตรมาส 1 ปี
ทั้งนี้ ณ วันที่ 30 มิถุนายน 2565 บริษัทฯและบริษัทย่อยมี backlog (ยอดสัญญาที่ลูกค้าซื้อบ้านและอาคารชุดพักอาศัยแล้ว) แต่ยังไม่ถึงกำหนดโอนให้ลูกค้า 27,962 ล้านบาท โดยคาดว่าจะสามารถทยอยโอนให้ลูกค้าและสามารถรับรู้เป็นรายได้ในอีก 6 เดือนข้างหน้าในปี 2565 จำนวน 13,695 ล้านบาท และส่วนที่เหลือ 14,267 ล้านบาท ในอีก 2 ปี ถัดไป ทั้งนี้ยอดสัญญาที่รอส่งมอบหมายถึงยอดจำนวนเงินรวมของบ้านและอาคารชุดพักอาศัยที่รอโอนซึ่งบริษัทฯและบริษัทย่อยจะทยอยรับรู้รายได้ในอนาคตตามมาตรฐานการบัญชีคือรับรู้รายได้เมื่อโอนกรรมสิทธิ
ส่วนยอดขาย (Presale) ครึ่งแรกปี 2565 ทำได้ที่ระดับ 18,216 ล้านบาท จากเป้าหมายยอดขายทั้งปี 2565 อยู่ที่ 28,000 ล้านบาท เนื่องจากปี 2565 บริษัทมีโครงการรอโอนทั้งหมด 7 โครงการมูลค่าประมาณ 18,000 ล้านบาท โดย 3 โครงการ ได้ทยอยโอนในไตรมาส 1/2565 ที่ผ่านมา และทยอยโอนในไตรมาส 2/2565 จำนวน 3 โครงการ และอีก 1 โครงการที่เหลือก็จะทยอยโอนในไตรมาส 3 และไตรมาส 4/2565
ทั้งนี้บริษัทมั่นใจว่าจากยอดขายในครึ่งปีหลังจะยังโตแกร่งต่อเนื่องโดยจะเปิดตัวโครงการมากขึ้น และหนุนยอดขายปีนี้โตตามเป้า 28,000 ล้านบาท ขณะที่รายได้ปีนี้บริษัทตั้งเป้าไว้ประมาณ 29,000 ล้านบาท โดยในช่วงครึ่งปีแรกทำได้แล้วกว่า 14,092 ล้านบาท เนื่องจากในช่วงครึ่งปีหลังมียอดโอนกรรมสิทธิ์สูงกว่าครึ่งปีแรก
นอกจากนี้ลูกค้าส่วนใหญ่ยอมรับได้กับต้นทุนที่เพิ่มขึ้น ส่วนการปรับอัตราดอกเบี้ยนโยบายล่าสุดกระทบเล็กน้อย และแบงก์ยังปล่อยสินเชื่อดีอยู่ มีสภาวะตลาดที่ดีจากการท่องเที่ยว และการเปิดประเทศ และการปรับตัวอัตราดอกเบี้ยไม่ได้ปรับขึ้นมากและรุนแรงตามที่คาดการณ์ ผลกระทบน้อยมาก ส่วนประเด็นค่าแรงปรับขึ้นกระทบต้นทุนบ้างแต่ต้องรอดูว่าจะมีการปรับขึ้นจะขนาดไหน
สำหรับปี 2565 ตั้งงบลงทุน 20,000 ล้านบาท แบ่งเป็นซื้อที่ดินที่ 8,000 ล้านบาท และงบที่ใช้ลงทุนและก่อสร้างประมาณ 1,2000 ล้านนบาท โดยปี 2565 มีแผนเปิด 34 โครงการรวมมูลค่า 40,000 ล้านบาท โดยแบ่งเป็นคอนโดต่างจังหวัด 1 โครงการ และแนวราบต่างจังหวัด 18 โครงการ และคอนโดในกรุงเทพฯจำนวน 2 โครงการ และแนวราบในกรุงเทพฯจำนวน 13 โครงการ ส่วนครึ่งปีหลัง 2565 จะเปิดโครงการใหม่ 21 โครงการมูลค่ากว่า 2 หมื่นล้านบาท